Document ID: 31990R1265

KOMISSION ASETUS (ETY) N:o 1265/90,
annettu 14 päivänä toukokuuta 1990,
yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta annetun asetuksen (ETY) N:o 429/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 7 a artiklan 3 kohdan,
sekä katsoo, että
komission asetuksen (ETY) N:o 429/90(3) mukaisesti tukea myönnetään suoraan kulutukseen yhteisössä tarkoitetulle voiöljylle; olisi täsmennettävä, että tätä tukea myönnetään voiöljylle, joka vastaa mainitun asetuksen liitteen määräyksiä; tasapuolisuuden vuoksi tämän asetuksen soveltaminen on syytä aloittaa asetuksen (ETY) N:o 429/90 voimaantulopäivästä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 429/90 1 artiklan 1 kohta seuraavasti:
"1 Tukea myönnetään 9 artiklan mukaisesti hyväksytyssä laitoksessa tuotetulle voiöljylle, joka on peräisin joko kermasta tai voista, joka on valmistettu yhteisössä ja joka vastaa liitteen määräyksiä; lisäksi vaaditaan, että voin ollessa kyseessä interventioelimet eivät ole ostaneet sitä eikä sille ole myönnetty yksityisen varastoinnin tukea. Tämä voiöljy on tarkoitettu suoraan kulutukseen yhteisössä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä maaliskuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 1990.

Labels: 3
17
6